Duonos lazdelės
Duonos lazdelės arba grisiniai (it. grissini) – tai 25–75 cm ilgio kietos duonos lazdelės; italų virtuvės gaminys. Duonos lazdelės valgomos kaip užkandis arba duonos pakaitalas. Gali būti valgomos vienos arba mirkomos į įvairius padažus. Dabar dažnai gaminamos su įvairiais prieskoniais. Tradiciškai teigiama, kad grisinių lazdelės sukurtos XVII a. Pjemonte ir buvo skirtos karaliui Viktorui Amadėjui II, kuris turėjo virškinimo sutrikimų.